О Т Ч Е Т

За цялостната читалищна дейност през 2021 г

На НЧ „ Пробуда-1907 „ с.Ряховците

 Народните читалища са предвестник на гражданското общество в България.Заедно с църковните и училищни настоятелства са първите български неправителствени организации. Читалищата оцеляват защото проповядват хуманизъм творят хармония и красота, създават и разпространяват културни ценности.Читалищата имат специфична мисия да съхраняват и развиват традиционните ценности на нацията.Главната им функция е да съхраняват и поддържат народните обичаи традиции,празници и ритуали.

Читалищата са институции,които съчетават разнообразни по своя характер дейности-Библиотечна,художествено творческа ,организационна,финансова.

 Б И Б Л И О Т Е К А

Библиотеката към читалището е добре обзаведена,библиотечния ни фонд през 2021 г наброява

тома.Регистрираните читатели през годината са .В последните години читателите намаляват драстично по обясними причини.Огромно роля играе виртуалната информация,но ролята на книгата е неоценима.Затова работата ни е насочена към обновяване и опазване на библиотечния фонд.Щастливи сме ,че проектът на библиотеката ни по програма на Министерството на културата”Българските библиотеки съвременни центрове за четене и информираност 2021” бе одобрен за сумата от 1244 лв.с които предоставихме нови книги за нашите читатели Освен новите книги ,абонамента,компютрите които ни предлага библиотеката ,тя е място където отбелязваме бележити дати и годишнини,организираме,срещи подреждаме изложби,провеждаме празници.Във връзка с противоепидемичните мерки въведени в страната ,не можахме да осъществим традиционните инициативи свързани с ежегодния Маратон на четенето 2-23 април. Затова ние отправихме нашето предизвикателство към децата ,които обичат да четат да си направят снимка или клип как четат сами или с мама ,тате,кака, бате. Получихме невероятни и интересни идеи за което децата получиха награди.На 11 май деня на библиотекаря организирахме четене на любими приказки,редихме пъзели,рисувахме и се забавлявахме.По случай 24 май се събрахме в библиотеката ,където от презентацията на библиотекарката научихме по-вече за Светите братя и техните ученици как извеждат славянските народи от мрака на езичеството и колко ценна е тяхната книжовна и проповедническа дейност.Организирахме детско парти за малки и големи по случай 1 юни което проведохме в библиотеката поради лошото време,предложихме много забавни игри,празнична почерпка грамоти и награди.Деня беше изпълнен с много смях и настроение. Проведохме турнир на тенис на маса,спортен празник с децата от Петко Славейков състезание с колелета ,футболни мачове,където се включваха много деца.Работим за осмисляне свободното време на децата от селото и гостуващите през ваканцията.На 2 юни отдадохме почит,поднесохме цветя пред паметника в селото по случай 144 години от гибелта на Христо Ботев. На 9 юли отпразнувахме 171 г от рождението на патриарха на българската литература Иван Вазов.Подредихме табло с неговото творчество,децата рецитираха негови стихове.Беседа на тема „ Билките –природното богатство на България по повод Еньов ден се състоя в библиотеката на читалището,след което проведохме спортен празник ,а наградите бяха вкусни лакомства и билков чай,който децата трябваше да разпознаят.Съобразявайки с разхлабване на противоепидемичните мерки в по голяма част от годината наблегнахме на работа с деца,с които сформирахме групи по интереси,в които децата се включваха с желание и търсеха прохлада в библиотеката.На 27 юли с децата изгледахме презентация за вредата от наркотиците,поговорихме си за това колко вредни са те за тяхното здраве и затова ,че наркоманията е болест,която ликуваме в комуна за наркомани.На 26.08.21 библиотеката събра деца и баби ,които след прекрасната презентация научиха как да разпознават безпогрешно трите основни симптома на инсулт и как да се обадят на 112 за да спасят баба и дядо.Всяко дете получи сертификат “Бързи герои 112 „ В Горещото лято библиотеката отвори врати за летни авантюри за деца,дни изпълнени с много игри ,рисуване ,редене на пъзели срещи и нови приятелства.Лятната занималня разнообразяваше и осмисляше свободното време на децата. По случай започващата учебна година ,чрез презентация по лесен,забавен и достъпен начин представихме основните правила за безопасно движение по пътищата.Децата научиха как да се движат ,как да пресичат и как да карат тротинетки и велосипеди най-безопасно.След проведената викторина децата отговорили най-вярно получиха грамоти и награди. Библиотеката осигурява на всеки потребител безплатен достъп до интернет,оказваме помощ при попълване на различни формуляри на хора от различни възрастови,етнически и социални групи.

 К У Л Т У Р Н А Д Е Й Н О С Т

Въпреки въведените противоепидемични мерки в страната през тази година успяхме да осъществим доста културни мероприятия.Първия отбелязан празник Баба Марта зарадва деца и възрасни с подарените ръчно направени мартенички от ръководството на читалището.Във връзка с деня на земята на 22 април читалище и кметство се включихме в почистването на тревните площи и парка а много от жителите почистиха района около домовете си и доказахме,че с малко отделено време и труд селото ни е прекрасно място за живеене.Взехме участие в седмия национален фестивал „ Семе българско” като дарихме част от изплетените дрешки благотворително включвайки се в каузата „ Шанс за живот „А в дом за семена” поставихме български сортове домат,пипер ,цветя и други . На 8 юли отпразнувахме свети Прокопий-покровител на пчеларите.В библиотеката се събраха всички пчелари от селото и споделиха загрижеността и притесненията си относно масовото измиране на пчелите. На 22 юли присъствахме на изложба на младия художник Калин Антонов.Картините му са впечатляващи,ярки и колоритни възпяващи природата ,красотата и мъдростта.Те ни върнаха вяра,че светът е прекрасен.Малък празник за членовете на читалището които обичат да готвят се състоя в библиотеката.Представители от В.Търново ни представиха кутията „ Мастър шеф”като ни показаха как бързо и икономично,с пестене на време благодарение на новите технологии всяка домакиня може да облекчи неблагодарното ежедневно губене на време в труд и готвене.По случай 1 август деня на градинаря отправихме покана към всички Ряховчани да участват със снимки във фотоконкурс „ Най красивата цветна градина”.Много трудолюбиви и грижовни домакини се включиха с прекрасните си цветни градини.Пандемията не пречупи ентусиазма на членовете на читалището.На 24 юли заедно с кметството организирахме екскурзия до пещера Проходна – единствен в света скален природен феномен и каменните къщички в гр.Луковит.Поради настъпилите промени в страната ,читалището се съобразяваше с противоепидемичните мерки,като се разпечатваха всички заповеди от МЗ и МК.Поставяха се съобщения с новите заповеди и промяната им.Макар че празник на тиквата не се състоя децата нарисуваха рисунки ,изработиха картички и донесоха Ряховски тикви с които подредихме изложба в библиотеката.По случай 107 години от смъртта на Пейо Яворов подредихме кът с негово творчество.Онлайн поздрав по случай деня на народните будители отправихме към всички които творят и създават красота.Обявихме конкурс за ръчно направена коледна картичка и ръчно направена сурвачка.Експонатите изложихме в библиотеката на читалището ,а най добрите получиха награди..Групата ни за турски фолклор изнесе концерт в с.Градница и с.Петко Славейков.Поради световната пандемия за втора поредна година се отложи фестивала на групата в гр.Истамбул. По случай 5 години обединена детска градина „ Мечо Пух” по решение на Настоятелството децата на с.Ряховците получиха дарение от 100 лв.с които си закупиха дидактични пособия и играчки И през тази година продължихме да предоставяме пакет от услуги-безплатен интернет,електронни услуги.Оказахме помощ при раздаване на хранителни продукти предоставени на лица и семейства подпомагани от Дирекция „ Социално подпомагане „ гр.Севлиево.Читалището се финансира и издържа от държавна субсидия,наем поща и членски внос.Счетоводното отчитане се осъществява от счетоводна къща ЕТ” ИНЦ Петьо Костов” Севлиево.Читалището няма задължения към персонала,към доставчици,нямаме данъчни задължения.Отлично си сътрудничим с Кметство ,Пенсионерски клуб,ДГ „ Мечо пух”,Община Севлиево ,РЕКИЦ Габрово от които получаваме ефективна и навременна помощ.Благодаря на всички читалищни членове и приятели на читалището ,които се включват и ни оказват помощ при осъществяване на инициативите ни.

Председател:/А.Алиаджъ/

Секретар: /М.Стоянова/